EIP valimisnimekirjas kolmandana kandideerib Henn Leetna, kes  alustas sundüürnikuna enda isiklike õiguste eest kohtuvaidlusi (ta on õppinud õigusteadust) 1995.a.  1999.a. asutas ta Kristiine ÜÜ, mille juhatuse esimeheks on ta tänapäevani.  Viimase kümne aasta jooksul on ta kolmel korral pöördunud sundüürnike kaebustega Euroopa Inimõiguste Kohtusse - täpsemalt võite lugeda www.kristiine.ee  Ta on veendunud, et valitsevad erakonnad ei kavatse kunagi hüvitada sundüürnikele tekitatud kahjusid.  Keskerakond annab kirjalikke programmilisi lubadusi kohelda  tagastatud elamute elanikke võrdselt tagastamata elamute elanikega, kuid ta ei ole suutnud täita enda lubadusi.  Henn Leetna lahkus Keskerakonnast 14.aug.2010.a.  Käesoleva aasta alguses ühines ta Eesti Iseseisvusparteiga  Eesti Iseseisvuspartei valimisprogrammis on muuhulgas tähelepanu all ka sundüürnikud ning omanikud, kelle maad ja metsad asuvad Venemaa territooriumil.  Programmis on selgelt kirjas;  Tagastatud majade üürnikud peavad saama eluruume erastada samadel tingimustel  riigikorterites elavatega või neile makstakse rahalist kompensatsiooni erastamata eluruumide väärtuses turuhinnas.  Omanikud, kelle maad ja metsad asuvad käesoleval ajal Venemaa territooriumil ja kes avaldavad soovi, peavad saama asendusmaad praegusel EV territooriumil - ka ajutiselt, kuni Tartu Rahulepingujärgse piiri taastamiseni.